Tauno Palo

Tauno Valdemar Palo (kuni 1932. aastani Tauno Brännäs, kuni 1935. aastani Tauno Paloniemi; 25. oktoober 1908 Hämeenlinna – 24. mai 1982 Helsingi) oli soome näitleja ja laulja.

Tauno Palo alustas teatrinäitlejana 1927. aastal Sörnäineni töölisteatris. Aastal 1931 mängis ta esimest korda filmis. Tema karjäär filminäitlejana kestis kuni 1961. aastani; teatris mängis ta aga kuni Kansallisteatterist lahkumiseni 1973. aastal. Palo suri kõrivähki.

Tauno Palo mängis kokku ligi 50  filmis, väga sageli koos Ansa Ikosega. Tema tuntumate filmide hulgas olid "Kulkurin valssi", "Vaimoke" ja filmid Niskamäe ainetel.

Ta oli ka populaarne laulja, kes lindistas kümneid laule.

Tauno Palo vend Gösta Brännäs oli poksija. Tema poeg Jukka-Pekka Palo on näitleja.

Kõigi aegade suurima soomlase hääletusel 2004. aastal sai Tauno Palo 55. koha.

Kategooria:Soome näitlejad
Kategooria:Soome lauljad
Kategooria:Sündinud 1908
Kategooria:Surnud 1982